marsh-mellow/hindi_wikipedia huggingface dataset:
अरवल () भारत के बिहार राज्य के अरवल ज़िले में स्थित एक नगर है। यह उस ज़िले का मुख्यालय भी है।" :    ,"      ,   , 2012,  9788180697999"   :     ," . . ,  , 1993,  9788170993810

अरवल जिला बिहार राज्य के 38 जिलों में से एक जिला है यह जिला जहानाबाद जिला से अलग होकर, अगस्त 2001 में बनाया गया था 

 इन्हें भी देखें 
 अरवल ज़िला

 सन्दर्भ 

श्रेणी:अरवल जिला
श्रेणी:बिहार के शहर
श्रेणी:अरवल ज़िले के नगर
अरवल्ली जिला ( ) भारत के गुजरात राज्य का एक ज़िला है। ज़िले का मुख्यालय मोडासा है और ज़िले का नाम अरावली पर्वतमाला पर पड़ा है, जो ज़िले में विस्तारित है।",  3,"   :  ,   ,    ,  , 2003,  9788179911068"    ,"  , . . ,  ,    ,   , 2002,  9788170229681"  ,"  . ,  ,   , 2007,  9780978951702

 स्थापना 
१५ अगस्त २०१३ को गुजरात के तत्कालिन मुख्यमंत्री नरेन्द्र मोदी ने  साबरकांठा जिले का विभाजन करके नये अरवल्ली जिले की घोषणा की थी।

 प्राथमिक परिचय 
अरवल्ली जिला गुजरात और राजस्थान की सीमा को जोड़ता है। जिले का नाम अरवल्ली की पर्वतमाला से पड़ा है। ये अरवल्ली की पर्वतमाला दांता और मोडासा के बीच में स्थित है। गुजरात सरकीर द्वारा २०१३ में ७ नये जिले की रचना की गई थी तब अरवल्ली  साबरकांठा जिले से अलग होकर नया जिला बनाया गया था। २०१२ में गुजरात विधानसभा के चुनाव के बाद भारतीय जनती पार्टी की सरकार ने तत्कालिन मुख्यमंत्री नरेन्द्र मोदी द्वारा अरवल्ली को नया जिला बनाने की कार्यवाही की गई थी।अरवल्ली जिले में ६ तहसील है। जिले का क्षेत्रफल ३३०८ है। २०११ की जनगणना अनुसार अरवल्ली की जनसंख्या ९०,८,७९७ है। १००० पुरुष के सामने स्त्री की संख्या ९४६ है।

 इन्हें भी देखें 
 मोडासा
 गुजरात
 गुजरात के ज़िले

बाहरी कड़ियाँ
 अधिकारीक जालस्थल

 सन्दर्भ 

श्रेणी:गुजरात के जिले
अरवा बछवारा, बेगूसराय, बिहार स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल अरवा(वार्ड06)शाहिल सर

 शिक्षा 
 सन्दर्भ 
 बाहरी कड़ियाँ 

श्रेणी:बेगूसराय जिला के गाँव
अरवांसी मय बहादुरगढ़ फूलपुर, इलाहाबाद, उत्तर प्रदेश में स्थित एक गाँव है।
यह गांव इलाहाबाद गोरखपुर राष्ट्रीय राजमार्ग पर स्थित है। इलाहाबाद जौनपुर सीमा से सटा हुआ गांव आगरा पट्टी (बुड़िया का इनारा) इसके पड़ोसी गांव हैं। यह गांव जनसंख्या और क्षेत्रफल दोनों के आधार में काफी बड़ा है। यह गांव में कई पुरवा में बटा हुआ है जैसे शुकुलपुर, छोटी अरवांसी, बड़ी अरवांसी, जुब्बा का पूरा, रानी का तालाब, चमरौटी और दक्खिन।

इस गांव के लोग काफी संपन्न हुई है और साथ ही साथ कुछ गरीब तबके के लोग भी हैं यहां के लोग खेती करते हैं। मवेशी पालन भी इनका एक व्यवसाय है, हालांकि इस गांव में कुछ बनिया बिरादरी के लोग भी हैं जो दुकान व्यवसाय करते हैं।

यह गांव काफी विकसित है यहां पर पानी की बड़ी टंकी भी है जिससे गांव वालों को जलापूर्ति हमेशा होती रहती है इस गांव के पड़ोसी गांव के नाम निम्न है आगरा पट्टी, हरभानपुर, आदि।

गांव के पीछे एक बड़ी सी झील है जिसे स्थानीय लोग ताल कहते हैं। बारिश के मौसम में झील भर जाती है, जिससे गांव वालों को धान की खेती तथा अन्य फसलों को उगाने में मदद मिलती है।

 भूगोल 
 यातायात 
राष्ट्रीय राजमार्ग से सटे होने के कारण यहां पर यातायात की अच्छी सुविधा है। सरकारी तथा निजी दोनों प्रकार की बसें गांव से होकर जाती हैं। कुछ किलोमीटर की दूरी पर फूलपुर है, जहां गांव से निकटतम रेलवे स्टेशन स्थित है। यहां पर सड़क के पहले 2 लेन की थी, परंतु अब सड़क चौड़ीकरण के दौरान इसे चार लेन में बदला जा रहा है। गांव के अंदर की सड़क व्यवस्था अच्छी होने के कारण प्राइवेट वाहनों का इस्तेमाल भी बहुतायत में होता है।

 आदर्श स्थल 
इस गांव में ऐतिहासिक धरोहर रानी का तालाब स्थित है, जिसका निर्माण फूलपुर के राजा मानिकचंद की रानी गोमती ने करवाया था। कहा जाता है कि फूलपुर से रानी गोमती रानी के तालाब में आरती करती थी। समय के साथ रानी का तालाब खंडहर होता गया, परंतु गांव वालों की सहकार्यता से अब इसे अच्छा कर लिया गया है। पास ही में श्री हनुमान जी का एक मंदिर भी है। विजयदशमी अक्टूबर-नवंबर में यहां पर रामलीला का आयोजन भी होता है। यह आयोजन बहुत भव्य होता है। यहां से कुछ दूरी पर वरना ग्राम में श्री गवरुडेश्वर महादेव का भव्य मंदिर है। ग्राम में सड़क के किनारे सन 1994 में बना एक भगवान शंकर का मंदिर भी है।

 शिक्षा 
इस गांव में कई विद्यालय हैं, जिसमें से ग्राम का सरकारी विद्यालय, लाल बहादुर सिंह इंटर कॉलेज, सरस्वती शिशु मंदिर तथा यशराज सिंह पूर्व माध्यमिक विद्यालय है। बच्चे तथा बच्चियों दोनों के लिए यहां पर निम्न स्तर से इंटरमीडिएट तक की शिक्षा की व्यवस्था है। गांव में कब बच्चियों को पढ़ाया जाता है तथा सबको शिक्षा मिले इसलिए समय-समय पर विद्यालयों के द्वारा सर्व शिक्षा अभियान भी चलाया जाता है, परंतु आज भी गांव में कई ऐसे बच्चे आपको मिल जाएंगे जो अपनी आठवीं तक की शिक्षा भी ना ग्रहण कर सके और मुंबई शहर को कमाने के लिए परिवार चलाने के लिए चले गए हैं।

 सन्दर्भ 

 बाहरी कड़ियाँ 

श्रेणी:इलाहाबाद जिला के गाँव
श्रेणी:प्रयागराज जिले के गॉंव
अरविंद राव लक्ष्मणराव आप्टे (२४ अक्टूबर १९३४  ५ अगस्त २०१४) भारत के क्रिकेट खिलाड़ी थे। उनके भाई माधव आप्टे भी एक क्रिकेट खिलाड़ी थे। ५ अगस्त २०१४ को प्रोस्टेट कैंसर से उनका निधन हो गया।
 सन्दर्भ 

श्रेणी:1934 में जन्मे लोग
श्रेणी:भारतीय क्रिकेट खिलाड़ी
श्रेणी:२०१४ में निधन
श्रेणी:भारतीय टेस्ट क्रिकेट खिलाड़ी
अरविंद कुमार ( ) एक भारतीय भौतिक विज्ञानी और शिक्षाविद हैं। वह 1994-2008 की अवधि के दौरान केंद्र शिक्षा विभाग, होमी भाभा विज्ञान शिक्षा केंद्र, मुंबई के निदेशक थे। विज्ञान शिक्षा के क्षेत्र में उनके योगदान के लिए, उन्हें 2010 में भारत के चौथे उच्चतम नागरिक सम्मान पद्म श्री से सम्मानित किया गया था। वह नेशनल एकेडमी ऑफ साइंसेज सहचर भी हैं और कई अन्य सम्मान और पुरस्कार प्राप्त कर चुके हैं जिसमें विज्ञान शिक्षा के लिए द वर्ल्ड एकेडमी ऑफ साइंसेज क्षेत्रीय पुरस्कार भी शामिल है।

 प्रारंभिक जीवन 
अरविंद कुमार का जन्म 15 अक्टूबर 1943 को हुआ था। उन्होंने टाटा इंस्टीट्यूट ऑफ फंडामेंटल रिसर्च, मुंबई में सैद्धांतिक भौतिकी में अपनी डॉक्टरेट का काम किया और 1969 में अपने शोध प्रबंध को पूरा किया।

 पुरस्कार और सम्मान
सहचर, नेशनल एकेडमी ऑफ साइंसेस, इंडिया (2007 का निर्वाचित)
विज्ञान अकादमी के लिए विश्व एकेडमी ऑफ साइंसेज क्षेत्रीय पुरस्कार, 2008
पद्म श्री, 2010

इन्हें भी देखें
 पद्मश्री पुरस्कार (२०१०२०१९)

सन्दर्भ

श्रेणी:1943 में जन्मे लोग
श्रेणी:भौतिक विज्ञानी
श्रेणी:पद्म श्री
श्रेणी:पद्मश्री प्राप्तकर्ता
श्रेणी:पद्मश्री,2010
अरविंद कृष्ण मेहरोत्रा अपने देहरादून स्थित घर पर, मई 2018।

अरविंद कृष्ण मेहरोत्रा (जन्म: 1947),  , 1947 एक प्रतिष्ठित भारतीय कवि, साहित्यिक आलोचक, संकलनकर्ता और अनुवादक हैं, जिन्होंने भारतीय साहित्य को अंतरराष्ट्रीय मंचों पर प्रस्तुत किया है। उनका जन्म लाहौर, पाकिस्तान में हुआ था और उनके लेखन का दायरा अंग्रेजी कविता से लेकर भारतीय भाषाओं के साहित्य तक फैला हुआ है।

 जीवनी 
अरविंद कृष्ण मेहरोत्रा ने अपने जीवन में छह कविता संग्रह और दो महत्वपूर्ण अनुवाद प्रकाशित किए हैं। उनकी प्रसिद्ध रचनाओं में "प्राकृत प्रेम कविताओं का एक खंड", "द एब्सेंट ट्रैवलर", जो हाल ही में पेंगुइन क्लासिक्स में फिर से प्रकाशित हुआ है, और "सॉन्ग्स ऑफ कबीर" ( क्लासिक्स) शामिल हैं। उनकी "ऑक्सफोर्ड इंडिया एंथोलॉजी ऑफ़ ट्वेल्व मॉडर्न इंडियन पोएट्स" (1992) भारतीय कविता के एक महत्वपूर्ण संकलन के रूप में पहचाना गया है, जो भारत के आधुनिक कवियों की आवाज़ों को वैश्विक मंच पर लेकर आया।

इसके अलावा, मेहरोत्रा ने कई महत्वपूर्ण साहित्यिक संपादनों का कार्य किया है, जिनमें "हिस्ट्री ऑफ़ इंडियन लिटरेचर इन इंग्लिश" (कोलंबिया यूनिवर्सिटी प्रेस, 2003) और "कलेक्टेड पोयम्स इन इंग्लिश बाय अरुण कोलटकर" (ब्लडएक्स बुक्स, 2010) शामिल हैं। उनके निबंधों का संग्रह "आंशिक स्मरण: साहित्य और साहित्यिक इतिहास पर निबंध" (2012) और "ट्रांसलेटिंग द इंडियन पास्ट" (2019) भारतीय साहित्य और उसकी ऐतिहासिक परंपराओं पर गहरे विचार प्रस्तुत करते हैं।

 साहित्यिक योगदान और अनुवाद कार्य 
मेहरोत्रा का लेखन विशेष रूप से भारतीय कविता की समृद्ध परंपराओं से प्रेरित है, और उन्होंने प्राचीन प्राकृत भाषा के साथ-साथ हिंदी, बंगाली और गुजराती जैसी प्रमुख भारतीय भाषाओं से 200 से अधिक साहित्यिक कृतियों का अनुवाद किया है। उनका अनुवाद कार्य भारतीय साहित्य को वैश्विक स्तर पर परिचित कराने में महत्वपूर्ण भूमिका निभाता है।

 शैक्षिक योगदान 
मेहरोत्रा को 2009 में ऑक्सफ़र्ड विश्वविद्यालय में कविता के प्रोफेसर के पद के लिए नामित किया गया था     , जहां उन्होंने कविता की शिक्षा दी। वे इस पद के लिए नामांकित होने वाले पहले भारतीय थे और इस सम्मान से भारतीय साहित्य और कविता के प्रति उनकी प्रतिबद्धता को और अधिक मान्यता मिली। वे रूथ पैडल के बाद दूसरे स्थान पर आए, जिन्होंने बाद में त्रिनिदाद के कवि डेरेक वालकॉट (जिन्होंने खुद पहले चुनाव प्रक्रिया से नाम वापस ले लिया था) के खिलाफ बदनामी अभियान के आरोपों के चलते इस्तीफा दे दिया था।

 सन्दर्भ 
श्रेणी:अंग्रेज़ी भाषा के कवि
अरविंद खन्ना भारत के पंजाब राज्य की धूरी सीट से कांग्रेस के विधायक हैं। 2012 के चुनावों में वे अपने निकटतम प्रतिद्वंद्वी को 12473 वोटों के अंतर से हराकर निर्वाचित हुए। 

सन्दर्भ

श्रेणी:पंजाब (भारत) के विधायक
श्रेणी:जीवित लोग
अरविंद डिसिल्वा श्रीलंकाई क्रिकेट खिलाड़ी हैं।
 इन्हें भी देखें 
 क्रिकेट

श्रेणी:क्रिकेट खिलाड़ी
श्रेणी:श्रीलंकाई क्रिकेट खिलाड़ी
अरविंद पनगढ़िया भारत सरकार के अंतर्गत आनेवाली नीति आयोग के एक उपाध्यक्ष थे।पीएम मोदी ने कहा, अरविंद पनगढ़िया ने चुपचाप बहुत चमत्कारी काम किए,  , 22 अगस्त, 2017

श्रेणी:राजस्थान विश्वविद्यालय के पूर्व छात्र
श्रेणी:जीवित लोग
श्रेणी:1952 में जन्मे लोग
अरविन्द मायाराम भारत के एक वरिष्ठ आई ए एस अधिकारी हैं तथा वे वर्तमान में (अक्टूबर 2014 से) भारत सरकार के पर्यटन मंत्रालय में सचिव हैं। इससे पहले अप्रैल से अक्टूबर 2014 तक वे वित्त सचिव भी रहे।

करियर
1978 बैच के राजस्थान कैडर के भारतीय प्रशासनिक सेवा (आईएएस) के अधिकारी श्री अरविंद मायाराम 2012 से आर्थिक मामलों के सचिव बने। अप्रैल 2014 में उन्हें वित्त सचिव का पदभार भी दे दिया गया। अक्टूबर 2014 में उन्हें पर्यटन मंत्रालय का सचिव बनाया गया।

 व्यक्तिगत जीवन 
अरविंद का जन्म 13 अक्टूबर 1955 को हुआ। उन्होंने राजनीति विज्ञान में बी ए ऑनर्स व एम. ए. किया है। वे राजस्थान के निवासी हैं।

 सन्दर्भ 

श्रेणी:1955 में जन्मे लोग
श्रेणी:जीवित लोग
श्रेणी:भारतीय प्रशासनिक सेवा अधिकारी
श्रेणी:राजस्थान के लोग
श्रेणी:भारत के वित्त सचिव
अरविंद सावंत भारत की सोलहवीं लोक सभा के सांसद हैं। २०१४ के चुनावों में वे महाराष्ट्र के मुंबई - दक्षिण  से निर्वाचित हुए। वे शिवसेना  से संबद्ध हैं। 

बाहरी कड़ियाँ
 भारत के राष्ट्रीय पोर्टल पर सांसदों के बारे में संक्षिप्त जानकारी
सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:महाराष्ट्र के सांसद
श्रेणी:मोदी मंत्रिमंडल
अरविंद सुब्रमण्यन भारत के वित्त मंत्रालय में मुख्य आर्थिक सलाहकार (  ) हैं।

वे सेंट स्टीफंस कॉलेज से स्नातक हैं तथा भारतीय प्रबंधन संस्थान, अहमदाबाद के छात्र रह चुके हैं। वे अंतरराष्ट्रीय मुद्रा कोष (आईएमएफ) में अर्थशास्त्री तथा जी-20 पर वित्त मंत्री के विशेषज्ञ समूह के सदस्य भी रहे हैं।

डॉ॰ अरविंद सुब्रमण्यम पीटरसन इंस्टीट्यूट फॉर इंटरनेशनल इकोनॉमिक्स में डेनिस वेदरस्टोन सीनियर फेलो और वैश्विक विकास केन्द्र में सीनियर फेलो हैं। उनकी पुरस्कार विजेता पुस्तक इक्लिप्स: लिविंग इन द शैडो ऑफ चाइनाज इकोनॉमिक डोमिनेंस सितंबर 2011 में प्रकाशित हुई थी और चार भाषाओं में इसकी 130,000 प्रतियां छापी गई हैं। फॉरेन पॉलिसी नामक पत्रिका ने उन्हें वर्ष 2011 में विश्व के शीर्ष 100 वैश्विक चिंतकों में शुमार किया था। वर्ष 2011 में पत्रिका इंडिया टुडे ने उन्हें पिछले तीस वर्षों के दौरान भारत के शीर्ष 30 मास्टर्स ऑफ द माइंड में शामिल किया था।

डॉ॰ सुब्रमण्यम अंतरराष्ट्रीय मुद्रा कोष के शोध विभाग (1992-2013) में एवं उरुग्वे दौर की व्यापार वार्ताओं के दौरान गैट (1988-1992) में कार्यरत रहे थे।

डॉ॰ सुब्रमण्यम ने भारत, विकास, व्यापार, संस्थानों, मदद, जलवायु परिवर्तन, तेल, बौद्धिक संपदा, डब्ल्यूटीओ, चीन और अफ्रीका पर काफी कुछ लिखा है। अमेरिकन इकोनॉमिक रिव्यू, जर्नल ऑफ इकोनॉमिक ग्रोथ एवं जर्नल ऑफ पब्लिक इकोनॉमिक्स जैसी कई जानी-मानी पत्रिकाओं में उनके बारे में काफी छपा है।

आरईपीर्इसी रैंकिंग के मुताबिक, डॉ॰ सुब्रमण्यम को मौजूदा समय में अनुसंधान उद्धरण के लिहाज से विश्व के शीर्ष एक फीसदी विद्वान अर्थशास्त्रियों में शुमार किया जाता है।

सन्दर्भ

श्रेणी:जीवित लोग
श्रेणी:भारत के अर्थशास्त्री
श्रेणी:भारतीय प्रबंधन संस्थान अहमदाबाद के पूर्व छात्र
श्रेणी:भारत के मुख्य आर्थिक सलाहकार
श्रेणी:1959 में जन्मे लोग
अरविंदर सिंह लवली एक भारतीय राजनीतिज्ञ तथा पूर्व दिल्ली विधानसभा में देवली से विधायक हैं। वे भारतीय राष्ट्रीय कांग्रेस के राजनेता हैं।

सन्दर्भ

श्रेणी:जीवित लोग
श्रेणी:1965 में जन्मे लोग
अरविंदर सिंह लवली एक भारतीय राजनीतिज्ञ तथा पूर्व दिल्ली विधानसभा में गांधीनगर से विधायक हैं। वे भारतीय जनता पार्टी के राजनेता हैं।

सन्दर्भ

श्रेणी:जीवित लोग
श्रेणी:1968 में जन्मे लोग
अरविंदर सिंह सोइन (  ) एक सर्जन और लीवर प्रत्यारोपण के क्षेत्र में अग्रणी है। वर्तमान में, वह लिवर प्रत्यारोपण और रीजनेटिव चिकित्सा संस्थान, मेदांता-द मेडिसिटी, गुड़गांव, भारत के अध्यक्ष हैं। 2010 में, डॉक्टरी के क्षेत्र में उनके योगदान के लिए भारत के राष्ट्रपति द्वारा अरविंदर सिंह को पद्म श्री से सम्मानित किया गया।

 पुरस्कार और उपलब्धियां 
 राष्ट्रीय पुरस्कार 
भारत में लिवर प्रत्यारोपण के विकास के लिए 2010 में पद्म श्री।
वर्ष 2010 के लिए सर्वश्रेष्ठ चिकित्सक के लिए रामेश्वर दास बिरला राष्ट्रीय पुरस्कार।
जी टीवी - चिकित्सा में उत्कृष्टता के लिए स्वस्थ भारत सम्मान पुरस्कार - 2010
मेडिकल स्टेटमैन ऑफ द ईयर 2010 - ई-मेडीन्यूज़ अवार्ड्स, 2010

 अन्य पुरस्कार 
ब्रिटिश प्रत्यारोपण सोसायटी के वार्षिक अनुसंधान पुरस्कार - 1994
रॉयल कॉलेज ऑफ सर्जन ऑफ़ एडिनबर्ग रिसर्च अवार्ड - 1996
ब्रिटिश प्रत्यारोपण सोसायटी के वार्षिक अनुसंधान पुरस्कार - 1997
दिल्ली मेडिकल एसोसिएशन प्रतिष्ठित सेवा पुरस्कार - 2005 और 2010 के भारत में प्रत्यारोपण के क्षेत्र में अग्रणी योगदान के लिए
मेडीइंडिया ओरेशन अवॉर्ड 2008 - भारत में लिवर प्रत्यारोपण के लिए अग्रणी योगदान के लिए

इन्हें भी देखें
 पद्मश्री पुरस्कार (२०१०२०१९)

सन्दर्भ

श्रेणी:पद्मश्री प्राप्तकर्ता
श्रेणी:पद्मश्री,2010
श्रेणी:चिकित्सक
श्रेणी:1963 में जन्मे लोग
श्रेणी:ब्रिटिश लोग
अरविन्द अडिग (कन्नड़:  , जन्म 23 अक्टूबर 1974) अंग्रेजी में लिखने वाले भारतीय लेखक हैं, जिन्हें अपने पहले उपन्यास द व्हाइट टाइगर (श्वेत बाघ) के लिए मैन बुकर पुरस्कार से सम्मानित किया गया है।

 प्रारंभिक जीवन 
अरविन्द के कन्नड़ माता-पिता कर्नाटक के मैंगलोर शहर से हैं। इनका जन्म 1974 में चेन्नई में हुआ और परवरिश मैंगलोर में हुई। कनड़ हाई स्कूल और सेंट एलोसियस महाविद्यालय में अपनी शिक्षा पूरी करके इन्होंने 12वीं कक्षा की परीक्षा में पूरे प्रदेश में पहला स्थान प्राप्त किया। इसके पश्चात अरविन्द सपरिवार सिडनी, ऑस्ट्रेलिया में बस गए जहाँ इन्होंने जेम्स रूस एग्रीकल्चरल हाई स्कूल में पढ़ाई की। इसके बाद इन्होंने कोलम्बिया विश्वविद्यालय, न्यू यार्क और मैग्डेलन कॉलेज, ऑक्सफर्ड से अंग्रेजी साहित्य की उच्च शिक्षा प्राप्त की।

 पत्रकारिता 
अरविन्द ने अपने व्यावसायिक जीवन की शुरुआत की पत्रकार के रूप में। इनके लेख अनेक प्रसिद्ध अंग्रेजी अखबारों और पत्रिकाओं में छपे हैं, जिनमें शामिल हैं, फाइनैंशियल टाइम्स, मनी और वाल स्ट्रीट जर्नल। इन्होंने टाइम पत्रिका के लिए तीन साल तक पत्रकारिता की। टाइम पत्रिका के लिए शोध करते हुए ये कानपुर आए जहाँ व्याप्त प्रदूषण पर इन्होंने रिपोर्ट लिखी जिसमें खुलासा किया गया कि कानपुर विश्व का सातवां सबसे प्रदूषित शहर है। इसके बाद अरविन्द स्वतंत्र पत्रकार बन गए और अपना पहला उपन्यास द व्हाइट टाइगर (श्वेत बाघ) लिख डाला।

 पहला उपन्यास 
अरविन्द ने इस उपन्यास की परिकल्पना 2005 में ही कर ली थी, जब ये बहुत समय बाद भारत वापस लौटे तो उनके मन में जो उथल-पुथल मची उसने इन्हें उपन्यास पर काम शुरु करने को प्रेरित किया। यह उपन्यास एक आम आदमी बलराम हलवाई की कहानी है, जो रिक्शा चालक के लड़के से सफल व्यवसायी बनने तक का सफर तय करता है। परिस्थितियों के थपेड़ों से बलराम बिहार से दिल्ली आता है और ड्राइवर बन जाता है। अपने मालिक की हत्या करके वह बंगलूरु पहुंचता है जहाँ सफल व्यवसायी बन जाता है। फिर एक दिन चीनी प्रधानमंत्री के भारत आगमन की खबर सुनकर वह सात चिट्ठियों के माध्यम से अपने जीवन की कहानी उनको लिखता है। बलराम की कहानी के माध्यम से आर्थिक प्रगति की चका-चौंध में भारत का गरीब वर्ग किस तरह जी रहा है, इसका सफलतापूर्वक वर्णन किया गया है। इस उपन्यास का कथानक वर्तमान में हो रही आर्थिक उथल-पुथल की पृष्ठभूमि में और भी प्रासंगिक हो गया है।

 बुकर पुरस्कार 
अरविन्द को इस उपन्यास के लिए वर्ष 2008 के मैन बुकर पुरस्कार से सम्मानित किया गया है। उन्हें यह पुरस्कार भारत की एक नई तस्वीर उकेरने के लिए दिया गया जिसने निर्णायक समिति के सदस्यों के स्तब्ध भी किया और उनका मनोरंजन भी किया। साथ ही अरविन्द ने खलनायक के प्रति घृणा की अपेक्षा मिश्रित भावनाएँ जगाने का मुश्किल काम सफलतापूर्वक कर डाला है। यह पुरस्कार पाने वाले वे भारतीय मूल के पांचवें लेखक हैं (वी एस नाइपॉल, अरुंधति राय, सलमान रश्दी और किरन देसाई के पश्चात्)। साथ ही अपने पहले उपन्यास पर यह पुरस्कार पाने वले ये तीसरे लेखक हैं और सबसे कम उम्र में बुकर पाने वाले लेखकों में दूसरे हैं। इस वर्ष बुकर पुरस्कार के लिए जिन लेखकों के नाम पर विचार किया गया उनमें भारतीय मूल के एक और लेखक अमिताभ घोष शामिल थे। अरविन्द ने यह पुरस्कार दिल्ली शहर को समर्पित किया है।

 सन्दर्भ 

 बाहरी कड़ियाँ 
 आधिकारिक जालस्थल
 टाइम पत्रिका में अरविन्द अडिग के लेख
 द सेकिंड सर्कल के लिए अरविन्द अडिग के लेख

श्रेणी:भारतीय अंग्रेज़ी लेखक
श्रेणी:1974 में जन्मे लोग
श्रेणी:जीवित लोग
श्रेणी:चेन्नई के लोग
अरविन्द उजीर  बोडो भाषा के विख्यात साहित्यकार हैं। इनके द्वारा रचित एक कवितासंग्रह सोदोबनि सोलेर  के लिये उन्हें सन् 2010 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत बोडो भाषा के साहित्यकार
अरविन्द एन. मांब्रो  कोंकणी भाषा के विख्यात साहित्यकार हैं। इनके द्वारा रचित एक कहानीसंग्रह पणजी आतम म्हातारी जाल्या  के लिये उन्हें सन् 1987 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत कोंकणी भाषा के साहित्यकार
डॉ. अरविंद कुमार शर्मा (जन्म 25 नवम्बर 1962) एक भारतीय दंत चिकित्सक और राजनेता हैं, जो वर्तमान में गोहाना विधानसभा निर्वाचन क्षेत्र से हरियाणा विधानसभा के सदस्य हैं और हरियाणा सरकार में कैबिनेट मंत्री के रूप में कार्यरत हैं। वे इससे पूर्व रोहतक लोक सभा निर्वाचन क्षेत्र से 17वीं लोक सभा के सांसद रहे हैं। वे करनाल लोक सभा निर्वाचन क्षेत्र से 14वीं एवं 15वीं लोक सभा के सदस्य और सोनीपत लोक सभा निर्वाचन क्षेत्र से 11वीं लोक सभा में निर्वाचित हुए थे। वे विभिन्न समयों पर भारतीय राष्ट्रीय कांग्रेस, बहुजन समाज पार्टी, शिवसेना तथा निर्दलीय प्रत्याशी के रूप में चुनाव लड़ चुके हैं और 2019 में भारतीय जनता पार्टी में शामिल हुए।

 व्यक्तिगत जीवन 
अरविंद शर्मा का जन्म 25 नवम्बर 1962 को हरियाणा के झज्जर जिले के एम.पी. माजरा गाँव में सतगुरु दास शर्मा और बिमला देवी के घर हुआ था। उन्होंने गुजरात विश्वविद्यालय, अहमदाबाद से दंत चिकित्सक की डिग्री (बी.डी.एस.) और महर्षि दयानंद विश्वविद्यालय, रोहतक से मास्टर ऑफ डेंटल सर्जरी (एम.डी.एस.) की उपाधि प्राप्त की। उन्होंने 9 नवम्बर 1989 को रीता शर्मा से विवाह किया, जिनसे उनके एक पुत्र और एक पुत्री हैं। वे एक चिकित्सक, सामाजिक कार्यकर्ता और कृषक हैं।

 राजनीतिक जीवन 
जनवरी 2014 में शर्मा ने भारतीय राष्ट्रीय कांग्रेस छोड़कर बहुजन समाज पार्टी जॉइन की और उन्हें मुख्यमंत्री पद का उम्मीदवार घोषित किया गया, लेकिन यमुनानगर और जुलाना से चुनाव हार गए।

2019 में उन्होंने भारतीय जनता पार्टी जॉइन की और रोहतक लोक सभा निर्वाचन क्षेत्र से चुनाव लड़ा तथा दीपेंद्र सिंह हुड्डा को 7,503 मतों से हराया।

हालांकि, लोकसभा चुनाव 2024 में वे दीपेंद्र सिंह हुड्डा से 3,45,298 मतों से हार गए।

 निर्वाचन परिणाम 
 वर्ष  चुनाव  पार्टी  निर्वाचन क्षेत्र  परिणाम 1996 11वीं लोक सभा निर्दलीय सोनीपत  1998 12वीं लोक सभा 50 शिवसेना  2004 14वीं लोक सभा 50 भारतीय राष्ट्रीय कांग्रेस करनाल  2009 15वीं लोक सभा  2014 16वीं लोक सभा  2014 13वीं हरियाणा विधानसभा 50 बहुजन समाज पार्टी जुलाना  यमुनानगर  2019 17वीं लोक सभा 50 भारतीय जनता पार्टी रोहतक  2024 18वीं लोक सभा  2024 15वीं हरियाणा विधानसभा गोहाना  

 मंत्री पद 
डॉ. अरविंद कुमार शर्मा ने 17 अक्टूबर 2024 को हरियाणा सरकार में नायब सिंह सैनी के नेतृत्व वाली कैबिनेट में कैबिनेट मंत्री के रूप में शपथ ली।

 सहकारिता विभाग  
 कारागार विभाग  
 निर्वाचन विभाग  
 विरासत एवं पर्यटन विभाग

संदर्भ

बाहरी कड़ियाँ
 संसद भारत की आधिकारिक जीवनी

श्रेणी:1962 में जन्मे लोग
श्रेणी:जीवित लोग
श्रेणी:हरियाणा के लोक सभा सदस्य
श्रेणी:हरियाणा के राजनीतिज्ञ
श्रेणी:भारतीय जनता पार्टी के राजनीतिज्ञ
श्रेणी:भारतीय राष्ट्रीय कांग्रेस के राजनीतिज्ञ
श्रेणी:बहुजन समाज पार्टी के राजनीतिज्ञ
श्रेणी:हरियाणा विधान सभा सदस्य 20242029
अरविन्द कुमार (जन्म: ग्रेगोरी कैलेण्डर: जनवरी 17, 1930  भारांग: पौष 27, 1851 -- 26 अप्रैल 2021), अपनी धर्मपत्नी कुसुम कुमार (जन्म: ग्रेगोरी कैलेण्डर: दिसम्बर 8, 1933  भारांग: अग्रहायण 17, 1855) के साथ हिन्दी के प्रथम समान्तर कोश (थिसॉरस) के निर्माण करने के लिये जाने जाते हैं। उन्होने संसार का सबसे अद्वितीय द्विभाषी थिसॉरस तैयार किया। द पेंगुइन इंग्लिश-हिन्दीहिन्दी-इंग्लिश थिसॉरस ऍण्ड डिक्शनरी अपनी तरह एकमात्र और अद्भुत भाषायी संसाधन है। यह किसी भी शब्दकोश और थिसारस से आगे की चीज़ है और संसार में कोशकारिता का एक नया कीर्तिमान स्थापित करता है। इतना बड़ा और इतने अधिक शीर्षकों उपशीर्षकों वाला संयुक्त द्विभाषी थिसॉरस और कोश इस से पहले नहीं था।

 जीवनी 
अरविन्द कुमार का जन्म उत्तर प्रदेश के मेरठ नगर में हुआ। उनकी प्रारम्भिक शिक्षा मेरठ के नगरपालिका विद्यालय में हुई। सन 1943 में उनका परिवार दिल्ली आ गया। यहाँ उन्होने मैट्रिक किया। वे अंग्रेजी साहित्य में एमए हैं। सम्प्रति केन्द्रीय हिन्दी संस्थान, आगरा, की हिंदी लोक शब्दकोश परियोजना के अवैतनिक प्रधान संपादक हैं।

 कार्य 
अरविन्द फ़िल्म पत्रिका माधुरी और सर्वोत्तम (रीडर्स डाईजेस्ट का हिन्दी संस्करण) के प्रथम सम्पादक थे। पत्रकारिता में उनका प्रवेश दिल्ली प्रेस समूह की पत्रिका सरिता से हुआ। कई वर्ष इसी समूह की अंग्रेजी पत्रिका कैरेवान के सहायक सम्पादक भी रहे। कला, नाटक और फ़िल्म समीक्षाओं के अतिरिक्त उनकी अनेक फुटकर कविताएंँ, लेख व कहानियाँ प्रतिष्ठित पत्र पत्रिकाओं में प्रकाशित हुई हैं।

 काव्यानुवाद 
उनके काव्यानुवाद शेक्सपीयर के जूलियस सीजर का मंचन राष्ट्रीय नाट्य विद्यालय के लिये इब्राहिम अल्काजी के निर्देशन में हुआ। 1998 में जूलियस सीज़र का मंचन अरविन्द गौड़ के निर्देशन में शेक्सपियर नाटक महोत्सव (असम) और पृथ्वी थिएटर महोत्सव, भारत पर्यावास केन्द्र (इण्डिया हैबिटेट सेण्टर), में अस्मिता नाट्य संस्था ने किया। अरविन्द कुमार ने सिन्धु घाटी सभ्यता की पृष्ठभूमि में इसी नाटक का काव्य रूपान्तर भी किया है, जिसका नाम है - विक्रम सैन्धव।

 पूर्व सम्पादक 
 सर्वोत्तम - रीडर्स डाइजेस्ट (1980-85)
 माधुरी (1963-1978)
 सहायक सम्पादक: दिल्ली प्रेस समूह (1963 तक)

 बाहरी कड़ियाँ 
 शब्दाचार्य अरविंद कुमार
 हिन्दी समांतर कोश: एक विराट प्रयास - हिन्दी ब्लॉगज़ीन निरंतर में समान्तर कोश के बारे में अनूप शुक्ला का आलेख।
 अरविन्द दम्पत्ति - साधना शब्दों की
 कोश, समांतर कोश और पेगुइन इंग्लिश-हिंदी-हिंदी इंग्लिश थिसारस (वेबदुनिया)
 अरविन्द कुमार की रचनाएँ कविताकोश में

श्रेणी:हिन्दी पत्रकार
श्रेणी:1930 में जन्मे लोग
300अपने द्वारा निर्मित एक खिलौने के साथ अरविन्द गुप्ता

अरविन्द गुप्ता (जन्म:) भारत के खिलौना अन्वेषक एवं विज्ञान प्रसारक हैं। २०१८ के गणतंत्र दिवस को भारत सरकार ने उन्हें पद्मश्री से सम्मानित किया।

अरविन्द गुप्ता भारतीय प्रौद्योगिकी संस्थान, कानपुर के पूर्वछात्र हैं तथा गांधीवादी विचारधारा के व्यक्ति हैं। वे पहले टेल्को में कार्यरत थे। पिछले पच्चीस सालों से वे पुणे के इन्टर यूनिवर्सिटी सेन्टर फ़ॉर एस्ट्रोनॉमी एन्ड एस्ट्रोफ़िज़िक्स नामक बच्चों को विज्ञान सिखाने को समर्पित एक अद्वितीय केन्द्र में काम कर रहे हैं। वे अध्यापक हैं, इंजीनियर हैं, खिलौने बनाते हैं, किताबों से प्रेम करते हैं और अनुवादक हैं। उन्होने १५० से अधिक पुस्तकों का हिन्दी में अनुवाद किया है।

बच्चों के लिए सस्ते और विज्ञान की समझ को पुख्ता करने वाले खिलौने बनाने का उन्हें जुनून रहा है। इन खिलौनों को बनाने की कई किताबें उन्होंने लिखी हैं। इन खिलौनों को बनाने और काम करने की तरकीबें उनकी साइट पर मौजूद हैं। कुछ उपयोगी फिल्में भी हैं।

इसके साथ ही बच्चों के लिए विभिन्न्ा भाषाओं में प्रकाशित चुनिंदा पुस्तकों को सबके सामने लाने का उनका एक अभियान रहा है। बहुत सारी किताबें उन्होंने स्वयं भी संपादित की हैं। हिन्दी में बच्चों के लिए और शिक्षा और विकास से जुड़े मुद्दों पर लगभग चार सौ किताबें पीडीएफ के रूप में उनकी साइट पर मौजूद हैं। इसके अतिरिक्त मराठी और अंग्रेजी की किताबें भी हैं। उनका और अधिक विस्तृत परिचय यहां देखा जा सकता है।

एक साक्षात्कार में उन्होंने बताया है - "पच्चीस साल पहले मैंने पाया कि अगर बच्चों को कोई वैज्ञानिक नियम किसी खिलौने के भीतर नज़र आता है तो वे उसे बेहतर समझ पाते हैं।" इस लीक पर चलते हुए अरविन्द गुप्ता ने विज्ञान सीखने की प्रक्रिया को मनोरंजक बनाने का सतत कार्य किया है।

हिन्दी अनुवादक
अरविन्द गुप्त ने १५० से भी अधिक पुस्तकों का हिन्दी अनुवाद किया है।

 बाहरी कड़ियाँ 
 अरविन्द गुप्ता द्वारा रचित बाल पुस्तकें (हिन्दी) (      )
 अरविन्द गुप्ता द्वारा रचित बाल पुस्तकें (हिन्दी)
 अरविन्द गुप्ता के बहाने
 अरविन्द गुप्ता का जालघर -     ' .
   "  "        2001.
          ,     .
 आज विज्ञान शिक्षण में आमूल-चूल परिवर्तन की आवश्यकता है। (अरविन्द गुप्ता का साक्षात्कार)
 मुझे अभी तक कोई खराब बच्चा नहीं मिला (अरविन्द गुप्ता का साक्षात्कार)
 खेल-खेल में विज्ञान सिखा रहे अरविन्द

श्रेणी:भारतीय वैज्ञानिक
श्रेणी:भारतीय शिक्षाशास्त्री
श्रेणी:पद्मश्री पुरस्कार विजेता
अरविन्द त्रिवेदी (8 नवंबर 1938 - 6 अक्टूबर 2021) एक भारतीय अभिनेता थे। उन्होंने 40 से अधिक वर्षों तक गुजराती सिनेमा में अभिनय किया। वह टेलीविज़न धारावाहिक रामायण में रावण की भूमिका निभाने के लिए भी प्रसिद्ध हैं।वह भारतीय जनता पार्टी के सदस्य के रूप में गुजरात के साबरकांठा से भारत की संसद के निचले सदन लोकसभा के लिए चुने गए थे।वह,अपने भाई उपेद्र त्रिवेदी के साथ, 40 से अधिक वर्षों तक गुजराती सिनेमा में विपुल रहे थे।

सन्दर्भ

श्रेणी:1938 में जन्मे लोग
श्रेणी:हिन्दी अभिनेता
श्रेणी:गुजराती अभिनेता
श्रेणी:इंदौर के लोग
श्रेणी:२०२१ में निधन
अरविन्द नेत्र चिकित्सालय (   ) भारत के तमिलनाडु के मदुरै स्थित एक अशासकीय नेत्र चिकित्सालय है। यह विश्व का सबसे बड़ा एवं सर्वाधिक उत्पादक नेत्र सुरक्षा की सुविधा वाला नेत्रालय है। इसकी स्थापना सन् १९७६ में डॉ जी वेंकटस्वामी ने की थी।

इस अस्पताल में सन् २००७ के अप्रैल माह से लेकर सन् २००८ के मार्च माह तक २४ लाख नेत्र रोगियों का इलाज हुआ तथा 285,000 से भी अधिक रोगियों के नेत्र की शल्यक्रिया की गयी।

सन्दर्भ

 बाहरी कड़ियाँ 
    
       
     
    
   ,          

श्रेणी:भारत के चिकित्सालय
अरविन्द बख्शी बाल साहित्य के प्रसिद्ध कवि हैं।आपकी प्रमुख बाल साहित्य कृतियाँ हैं-  
प्रमुख बाल कविताएँ हैं-  
संपर्क सूत्र-

 सन्दर्भ 

श्रेणी:साहित्य
श्रेणी:बाल साहित्य
श्रेणी:हिन्दी साहित्य